Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 844/13/8806	Košice, 13.2.2014
EEČ : 2-65-61-2014

U Z N E S E N I E

Trestná vec:	obvinený XXXXX  
Prečin:	Neposkytnutie pomoci podľa § 178 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v okrese XXXXX - okolie, v obci XXXXX dňa 13. 08. 2013 o 17.40 hod.  viedol osobné motorové vozidlo značky Chevrolet Captiva, EČ:BL 679 BX po štátnej ceste II/548, kde počas jazdy po prejdení pravotočivej zákruty križovatky na rovnom úseku vozovky nedodržal bezpečný odstup od chodcov a pravým spätným zrkadlom vozidla zachytil maloletú chodkyňu Evu Dzurikovú, ktorá išla v skupine chodcov a táto po náraze utrpela pomliaždenie pravej časti tváre a krvácanie z nosa, ktoré je charakterizované ako ľahké zranenie vyžadujúce si liečenie od 13. 08. 2013 do 15. 08. 2013, pričom po dopravnej nehode s vozidlom nezastavil a ušiel bez toho aby sa presvedčil o zdravotnom stave poškodenej, ktorej neposkytol potrebnú pomoc hoci tak mohol urobiť bez nebezpečenstva pre seba alebo iného

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ, Okresného riaditeľstva PZ, XXXXX - okolie, Okresného dopravného inšpektorátu, oddelenia cestnej premávky sp. zn. ČVS:ORP-138/OVK-KS-2013 dňa11.10. 2013 bolo začaté trestné stíhanie  a dňa 18.12.2013 vznesené obvinenie XXXXX pre prečin neposkytnutia pomoci podľa § 178 Trestného zákona, ktorého sa dopustil tak, ako je to uvedené vo výrokovej časti tohto rozhodnutia.

          Podľa § 216 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu na podmienečne zastaviť trestné stíhanie, ak

          a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

          b/ nahradí škodu, ak bola činom spôsobená alebo poškodeným o jej náhrade uzavrel dohodu alebo urobil iné potrebné opatrenia na jej náhradu,

          c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.
      
         Po skončení skráteného vyšetrovania poverený príslušník PZ predložil tunajšej prokuratúre spisový materiál s návrhom na postup podľa § 216 Trestného poriadku,   t. j. podmienečného zastavenia trestného stíhania.	

          Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.

           Poškodený, zákonný zástupca poškodenej Evy Dzurikovej, XXXXX, uviedol, že nárok na náhradu škody v súvislosti so zranením jeho maloletej dcéry si bude uplatňovať prostredníctvom poisťovne zo zákonného poistenia  zodpovednosti za škodu spôsobenú prevádzkou motorového vozidla. 

      Poškodený XXXXX, si neuplatňuje škodu v súvislosti s poškodením vozidla pri dopravnej nehode, pretože obvinený  zabezpečil opravu motorového vozidla na náklady havarijného poistenia.

          V danom prípade obvinený sa priznal k spáchaniu predmetnej trestnej činnosti a za účelom náhrady škody pre poškodených    účastníkov    dopravnej nehody vykonal potrebné opatrenie na jej náhradu tým, že vznik škodovej udalosti realizoval oznámením poisťovni Kooperativa, a.s. XXXXX Group Bratislava. 

          Trestný zákon za prečin neposkytnutia pomoci podľa § 178 Trestného zákona umožňuje uložiť trest odňatia slobody až na 3 roky.

         Obvinený XXXXX  sa k spáchaniu prečinu  priznal  v celom rozsahu a dal súhlas pre prípadné rozhodnutie prokurátora o podmienečnom zastavení trestného stíhania.

          Vzhľadom na doterajší bezúhonný život a okolnosti prípadu možno  takéto rozhodnutie považovať za dostačujúce.
         
          Obvinený doposiaľ nebol súdne trestaný a jeho povesť je kladná.

          Preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka